Ds Houptmotiv vo ihrem Läbe isch d Suechi nach dr Wahrheit. Sie chöi die Ufgab uf vornähmi Art mache - aus Wüsseschaftler und Forscher oder aus stets a sich säubst arbeitende Suechende. Sie chöis aber ou aus Schnüffelei betribe und zwar nid zu bessere Zwäckä,  sondern um dr Schnüffelei ihre Wiue. Sie konzentriere sich jewius usschliesslech uf ei Sach, ds übrige Läbe muess de so abroue, wies grad chunnt. Us dere Besässeheit resutiert d unordenlichi, fulänzerischi Site vo ihrer Natur.  Ihri Fähler bestöh drin, dass sie am Mönsch, wo nid so gschit si wie si, mit Verachtig begägne, dass sie drzue neige, dick ds wärde (äs Zeiche fürd Glichgüeutigkeit, mit dere sie bestimmti Bereiche vom Läbe behandle) und dass sie unsystematisch si.  Zue ihrne Tugende ghöre ihri  grächti Empörig, bsungers über Mönsche, wo unger schwirige Bedingige existiere müesse und ihr moralischs Gwicht, dass sich unger Umstäng ersch im Auter entwicklet.  Sie gseh, dass sie ä rächt viuschichtige Charakter si, stouz uf ihri intellektuellä Fähigkeite und Leistige, aber nie dsfride mit ihrne gfüeusmässige Bingige. Zwar si sie fähig, Liebi und Treui ds bewise, aber eigentlech bruche sie eher ä fründleche und witzige Kamerad aus Partner für grossi Lideschäft. Wen sie aber die grossi Liebi packt,  so setzt sie das i gröschti Verlägeheit. Natürlech chöi d Söi vo dere Wäut ou sinnlech si und mängisch kenne sie ihri Gränze nid ganz; lideschaftlechi Gfüeu passe eifach nid so rächt zu ihne.  I Gfüeussache müesse sie Gedueud und Glasseheit entwickle. Sie hei ä bewunderigswürdig gradlinige Verstang ds biete, wo ihne häufe cha, kreativ ds si, sich düredssetze und angeri ds beflügle.